Al Sharpton

Alfred Charles ”Al” Sharpton Jr. (s. 3. lokakuuta 1954) on yhdysvaltalainen baptistipastori ja kansalaisoikeusaktivisti.

Sharpton nousi julkisuuteen 1986, kun valkoinen joukko hyökkäsi kolmen mustan kimppuun Howard Beachissa Queensissa. Joukkio ajoi uhrinsa moottoritielle, jossa yksi kuoli jäätyään auton alle. Viikkoa myöhemmin joulun jälkeen Sharpton johti 1 200 mielenosoittajaa marssille Howard Beachin läpi, jossa sivustakatsojat huutelivat heille rasistisia herjoja.

Sharpton on esiintynyt cameorooleissa ja itsenään useissa elokuvissa ja televisiosarjoissa.

Hän on pyrkinyt senaattiin 1988, 1992 ja 1994 ja New Yorkin pormestariksi 1997. Vuoden 2004 esivaalissa hän pyrki demokraattien presidenttiehdokkaaksi.

Hän on juontanut vuodesta 2011 lähtien PoliticsNation -talk show’ta MSNBC:llä.

Yhdysvaltalaiset papit
Yhdysvaltalaiset ihmisoikeusaktivistit
Afroamerikkalaiset
Vuonna 1954 syntyneet
Elävät henkilöt